《秋日睡起感悟》
明代·叶纨纨

睡余晚色上，四壁蛩声啾。
凉月满庭白，寒灯一点愁。
眇眇犹若梦，恍惚又谓起。
醒梦若俱非，不知何所似。
慨然长叹息，生死即如此。

作者简介：（1586—1608）明苏州府吴江人，字昭齐。叶绍袁长女，叶小鸾姐。三岁能诵《长恨歌》，十三能诗，书法遒劲有晋人风。嫁袁氏，郁郁不得志。小鸾将嫁而卒，纨纨哭之过哀，发病死。有《愁言集》。